Славе Георгиевски

Славе Василев Георгиевски ( во  —  во ) — македонски партизан, борец за слобода на Македонија и учесник во НОВ.

 Животопис 

Потекнува од сиромашно земјоделско семејство. Уште како дете им помагал на родителите во обработувањето на земјата. Основното училиште го завршил во родниот град, но натамошното образование го прекинал поради слабите материјални можности на неговото семејство.

Во 1941 година бил примен за член на СКОЈ. Тој развил широка активност меѓу работничката младина за придобивање нови симпатизери на Народноослободителното движење, собирал народ на помош за партизаните, растурал летоци и слични логистички активности.

Летото 1942 година, Месниот комитет на КПЈ во Скопје му доверил сложена и одговорна задача. Бил одреден со група млади диверзанти да го ликвидира предавникот Мане Мачков, кој бил секогаш обезбедуван од бугарски фашистички агенти. На 12 јули 1942 година, во близината на бившото Економско училиште на споменатиот предавник Мачков, му била поставена заседа од тројка во која бил ѝ Славе. Меѓутоа, не успеале да го погодат предавникот, туку само го раниле агентот што го придружувал. Набргу потоа полицајците го опколиле, немајќи друг излез, Славе Георгиевски се самоубил со рачна бомба, за да не им падне жив во рацете на фашистите.

 Наводи 

Категорија:Македонски комунисти
Категорија:Учесници во НОБ
Категорија:Жртви на Бугарската окупација на Македонија во Втората светска војна
Категорија:Учесници во НОБ